Надзея: Я вучылася ў Нідэрландах, атрымала бізнес-адукацыю. Мы падалі дакументы, мяне прынялі, і толькі праз нейкі час я зразумела, што ў іх ёсць акадэмічныя ўніверсітэты, як наш БДУ, напрыклад, і штосьці паміж каледжам і ўніверсітэтам – куды, як высветлілася, я паступіла. Для мяне гэта было не вельмі прыемным сюрпрызам. Некалькі месяцаў думала пераводзіцца ў іншы ўніверсітэт, шукала розныя варыянты, але па выніку ўсё роўна засталася. У мяне было чатыры курсы, я іх скончыла за два з паловай гады.